Den nordjyske politiker Christina Egelund og partifællen fra Liberal Alliance, Simon Ammitzbøll-Bille står bag det nye parti Fremad.

Danmark skal have et nyt parti. Det mener det tidligere nordjyske Folketingsmedlem Christina Egelund og den tidligere LA-profil Simon Ammitzbøll-Bille, som i dag har offentliggjort, at de stifter et nyt parti. Nu venter en opgave for de to med at skaffe 20.000 underskrifter for at gøre partiet opstillingsberettiget til Folketinget, og det søger de nu hjælp til via deres opslag på Facebook og andre sociale medier. Partistifterne siger til TV 2, at de vil føre en fast, men fair udlændingepolitik. Desuden vil de være mere engagerede i EU-politikken og afskaffe retsforbeholdene nu. De to begrunder deres afgang fra Liberal Alliance med politiske forskelligheder. - EU er mere relevant end længe og bør fylde mere med en værdiliberal genklang, siger han til TV2 News om grunden til de tos farvel til LA. De satser på at trække vælgere til fra rød blok. TV 2 politiske kommentator Troels Myhlenberg mener dog, at Simon Ammitzbøll-Bille har fået et alvorligt hak i troværdigheden i og med, at han er med i sit fjerde parti på ganske få år. - Det kræver noget andet og mere end de fire mærkesager, som står på partiets hjemmeside. Der skal mere konkret politik og løsninger på bordet, siger han til TV2 News. Simon Ammmitzbøll-Bille er partiformand, mens Christina Egelund er politisk ordfører og næstformand for partiet. OPDATERES